turjo4nis/wikipedia-bn-dump-20250701 huggingface dataset:
রোডস এর মূর্তি

এজিয়ান সাগরে অবস্থিত সর্ববৃহৎ দ্বীপটির নাম রোডস। খ্রিস্টপূর্ব ২৮০ অব্দে এই দ্বীপে নির্মিত হয় এক বিশাল মূর্তি। এতে সময় লাগে ১২ বছর। এই মূর্তি দুই স্তরে বিভক্ত। প্রথম স্তরটি ছিল ৪০ মেট্রিক টন ওজন বিশিষ্ট পাথরের ভিত্তি। এই ভিত্তির অপ্রে তৈরি হয়েছে মূর্তির মূল কাঠামো। মূর্তিটি তৈরি করা হয়েছিল তামা দিয়ে, প্রয়োজন সাপেক্ষে কিছু লোহাও ব্যবহার করা হয়েছিল। ব্যবহৃত তামার ওজন ছিল ২৫০ মেট্রিক টন। এর উচ্চতা ছিল ১২০ ফুট। খ্রিস্টপূর্ব ২২৮ অব্দে এক প্রলংকরী ভূমিকম্পে মূর্তিটির এক পা ভেঙ্গে যায়। ষষ্ঠ শতাব্দীর মাঝামাঝি সারাসিন জাতি রোডস দ্বীপ দখল করে মূর্তিটি ধ্বংস করে দেয়।

প্রাচীন সপ্তাশ্চর্য
প্রোভঁস-আল্প-কোত দাজ্যুর

প্রোভঁস-আল্প-কোত দাজ্যুর (; ) বা পিএসিএ হচ্ছে ফ্রান্সের ২২টি রেজিওঁর একটি।

দক্ষিণ পূর্ব ফ্রান্সে এটির মোট ছয়টি দেপার্ত্যমঁ রয়েছে। এর পূর্ব দিকে রয়েছে ইতালীয় সীমান্ত, এবং দক্ষিণে ভূমধ্যসাগর ও মোনাকো অবস্থিত। এছাড়া এর উত্তর দিকে রয়েছে ফ্রান্সের রোন-আল্প, এবং পশ্চিমে রয়েছে লংগ্‌দক-রুসিয়্যোঁ। রোন নদীর মাধ্যমে এটির পশ্চিম অংশের সীমান্ত নির্ধারিত হয়েছে।

অর্থনৈতিক দিক থেকে প্রোভঁস-আল্প-কোত দাজ্যুর ফ্রান্সের তৃতীয় বৃহত্তম অর্থনীতি। এর আগে রয়েছে ইলে-দে-ফ্রঁস ও রোন-আল্প। ২০০৬ সালের এর জিডিপির পরিমাণ ছিলো ১,৩০,১৭৮ মিলিয়ন ইউরো। যা গড় করলে মাথাপিছু জিডিপির পরিমাণ দাঁড়ায় ২৭,০৯৫ ইউরো।

মূল জনগোষ্ঠী 
এই রেজিওঁর সর্ববৃহৎ শহরগুলো হচ্ছে মার্সেইলি, নিস, ও তুলন, অ্যাক্স-এন-প্রোভঁস। ১৯৯৯ সালের আদমশুমারি অনুযায়ী প্রত্যেকটি শহরের জনসংখ্যাই ১ লক্ষের ওপর। নিসের মেট্রোপলিটান অঞ্চল হচ্ছে এই রেজিওঁর সবচেয়ে ধনী অঞ্চল।

তথ্যসূত্র

বহিঃসংযোগ 
 Conseil régional Provence-Alpes-Côte d'Azur Official website
 NotreProvence.fr  Discover the Provence on NotreProvence.fr (fr)
 FranceSouth.com Provence-Alpes-Côte d'Azur Guide

ফ্রান্সের রেজিওঁ (প্রশাসনিক অঞ্চল)
রোন্‌-আল্প

রোন্‌-আল্প (ফরাসি উচ্চারণ: [ron.alp] ফ্রান্সের ২৭-টি প্রদেশের একটি। এটি দেশটির দক্ষিণ-পূর্ব দিকে অবস্থিত। অঞ্চলটির নামকরণ করা হয়েছে Rhone নদী আর Alpes পর্বতমালার নামানুসারে। এর রাজধানী লিও ফ্রান্সের দ্বিতীয় বৃহত্তম শহর (প্যারিস-এর পরে)।

ফ্রান্সের রেজিওঁ (প্রশাসনিক অঞ্চল)
গুয়াদলুপ

গুয়াদলুপ () উত্তর আমেরিকায় পূর্ব ক্যারিবীয় সাগরে অবস্থিত দ্বীপপুঞ্জ ও ফ্রান্সের একটি সামুদ্রিক দেপার্ত্যমঁ।

তথ্যসূত্র

বহিঃসংযোগ

সরকার 
 Préfecture de la région Guadeloupe—Official site of the prefecture of Guadeloupe (in French)
 Région Guadeloupe—Official site of the Regional Council of Guadeloupe

ভ্রমণ 
 Les Îles de Guadeloupe—Official site of the Guadeloupe Islands Tourism Board

 Travel Pages – Guadeloupe
 Office du Tourisme de Marie-Galante—Official site of the Tourist Board of Marie-Galante
 Office du Tourisme du Moule—Official site of the Tourist Board of Le Moule
 Guadeloupe Islands —site of the Guadeloupe Islands Tourism Board
 Bouillante—site of Bouillante Tourism Board
 Guadeloupe—Guadeloupe Islands Tourism Board
 Guadeloupe West Islands—Guadeloupe West Islands

ফ্রান্সের রেজিওঁ (প্রশাসনিক অঞ্চল)
ফরাসি ভাষী দেশ ও অঞ্চল
ক্যারিবীয় নির্ভরশীল অঞ্চল
লিওয়ার্ড দ্বীপ (ক্যারিবীয়)
ক্ষুদ্রতর আন্তিলীয় দ্বীপপুঞ্জ
দ্বীপ রাষ্ট্র
১৭৬৩-এ উত্তর আমেরিকায় বিলুপ্ত
৪র্থ শতাব্দীতে প্রতিষ্ঠিত জনবহুল স্থান

mk:Гвадалупе
মার্তিনিক

মার্তিনিক () হচ্ছে পূর্ব ক্যারবীয় সাগরের ছোট এন্তিলিসে অবস্থিত ফ্রান্সের একটি সামুদ্রিক দ্বীপ যার আয়তন  এবং ২০১৩ সালের জানুয়ারিতে জনসংখ্যা ৩৮৬,৪৮৬ জন।

তথ্যসূত্র 

ফ্রান্সের রেজিওঁ (প্রশাসনিক অঞ্চল)
পূর্ব ক্যারিবীয় রাষ্ট্রগুলির সংস্থার সদস্য রাষ্ট্র
ফরাসি ভাষী দেশ ও অঞ্চল
ক্যারিবীয় নির্ভরশীল অঞ্চল
দ্বীপ রাষ্ট্র
ফ্রান্সের দ্বীপ
উইন্ডওয়ার্ড দ্বীপ
রেউনিওঁ

রেউনিওঁ () ফ্রান্সের একটি সামুদ্রিক দেপার্ত্যমঁ (জেলা)। এটি ভারত মহাসাগরে মাদাগাস্কার দ্বীপের পূর্বে অবস্থিত একটি আগ্নেয় দ্বীপ, যার আয়তন প্রায় ২৫০০ বর্গকিলোমিটার। অঞ্চলটির জাতীয় সঙ্গীত হলো "পতিত ফ্লর এমে"। সাঁ-দ্যনি নগরী দ্বীপটির প্রশাসনিক কেন্দ্র।

আরও দেখুন

তথ্যসূত্র

বহিঃসংযোগ 
সরকারী
 General Council web site
 Régional council web site

 সাধারণ তথ্য
 
 
 History of Reunion
 

 Fauna and flora
 Scientific research application on the nature reserve of Mare-Longue (THERESIEN project)
 Flora - Botanic garden - Rain forest (Photogallery)

 পর্যটন
 Island of Reunion 
 Tourism Reunion
 A guide to Reunion Island in English

 Other
 Your Travel Guide: Reunion Island
 Map of Reunion island
 Web Site

রেউনিওঁ
ফ্রান্সের রেজিওঁ (প্রশাসনিক অঞ্চল)
দ্বীপ রাষ্ট্র
পূর্ব আফ্রিকার রাষ্ট্র
দক্ষিণ-পূর্ব আফ্রিকার রাষ্ট্র
প্রাক্তন ফরাসি উপনিবেশ
আফ্রিকায় ফরাসি উপনিবেশ
ফরাসি ভাষী দেশ ও অঞ্চল
ভারত মহাসাগরের দ্বীপ রাষ্ট্র
১৯৪৬-এ প্রতিষ্ঠিত রাষ্ট্র ও অঞ্চল
আলেকজান্দ্রিয়ার বাতিঘর

আলেকজান্দ্রিয়ার বাতিঘর (Lighthouse of Alexandria) খ্রিস্টপূর্ব ৩য় শতাব্দীতে মিশরের আলেকজান্দ্রিয়ায় তৈরি করা হয়। প্রথমে বন্দরের পরিচিতি চিহ্ন হিসেবে তৈরি করা হলেও পরবর্তীকালে এটি বাতিঘর হিসেবে কাজ করে।

বাতিঘরের মূল ভিত্তিভূমির আয়তন ছিল ১১০ বর্গফুট। উচ্চতা ছিল ৪৫০ ফূট। মূল দেহের গোটা শরীরে একটা প্যাচানো সিড়ি ছিল। এই সিড়ি বেয়েই উঠতে হত। বাতিঘর তৈরির সময় ৪৫০ ফুট উচুতে যে বিশাল অগ্নিকুন্ড জ্বালিয়ে দেয়া হয়েছিল, ধ্বংস হয়ে যাওয়ার পূর্বে সেটি আর কেউ নিভতে দেখেনি। ৫০ মাইল দূর থেকেও বাতিঘরটি দেখা যেত। ৯৫৬ খ্রিস্টাব্দ থেকে ১৩২৩ খ্রিস্টাব্দ পর্যন্ত তিন বার ভূমিকম্পের শিকার হয়েছে বাতিঘরটি। ১৪'শ শতকে প্রবল ভূমিকম্পের ফলে বাতিঘরটি ভেঙ্গে পড়ে।

তথ্যসূত্র 

 
প্রাচীন সপ্তাশ্চর্য
খ্রিস্টপূর্ব ৩য় শতাব্দীতে সম্পন্ন ভবন ও স্থাপনা
১৪শ শতাব্দীতে ভেঙে ফেলা ভবন ও স্থাপনা
১৯৬৮-এর প্রত্নতাত্ত্বিক আবিষ্কার
আলেকজান্দ্রিয়ার ভবন ও স্থাপনা
মিশরের ভেঙে ফেলা ভবন ও স্থাপনা
হেলেনিস্টিক স্থাপত্য
২য় শতাব্দীতে সম্পন্ন বাতিঘর
মিশরের বাতিঘর
টলেমীয় আলেকজান্দ্রিয়া
প্রাক্তন টাওয়ার
প্রাচীন বিশ্বের সপ্তাশ্চর্য
ভূমিকম্পে ধ্বংসপ্রাপ্ত ভবন ও স্থাপনা
হ্যালিকারনেসাসের সমাধি মন্দির

হ্যালিকারণেসাসের সমাধি মন্দির () খ্রিস্টপূর্ব ৩৫০ অব্দে তুরস্কের দক্ষিণ-পশ্চিম কোনে অবস্থিত কারিয়া রাজ্যে নির্মিত হয়েছিল এই সমাধি স্তম্ভ। ১৩৫ ফুট উচ্চতা বিশিষ্ট মন্দিরটি তৈরি হয়েছিল সম্পূর্ণ মর্মর পাথরে। এটি তিন স্তরে বিভক্ত ছিল। প্রথম স্তরে আয়তাকার বিশাল এক প্রস্তর ভিত্তি। দ্বিতীয় স্তরে ছিল ৩৮টি থাম, যার প্রতিটির উচ্চতা ছিল ৫৬ ফুট। তৃতীয় স্তরটি ছিল সোজা ঊর্ধ্বাকাশে উঠে যাওয়া বিশালাকৃতির পিরামিড আকারের গম্বুজ। গম্বুজের উচ্চতা ছিল ৫০ ফুট। এটি ছিল মার্বেল পাথরের। গ্রিক বীর আলেকজান্ডার তুরস্ক আক্রমণের সময় এই মন্দিরটি ধ্বংস করে দেন।

প্রাচীন সপ্তাশ্চর্য
১৪৯৪-এ বিলুপ্ত
হাখমানেশি সাম্রাজ্যের প্রত্নতত্ত্ব
তুরস্কের সমাধিসৌধ
আর্ক দ্য ত্রিয়োম্‌ফ

আর্ক দ্য ত্রিয়োম্‌ফ ( "বিজয় খিলান") এটি প্যারিসের তথা ফ্রান্সের একটি বিখ্যাত স্মৃতিসৌধ যা অভিজাত এবং বিখ্যাত শঁজেলিজে মহারাস্তার পশ্চিম প্রান্তে এবং প্লাস দ্য লেতোয়াল ("তারকা চত্বর"; ১২ রাস্তার মিলনস্থল) এর কেন্দ্রে অবস্থিত। এর একদিকে রয়েছে বিখ্যাত লুভ মিউজিয়াম অন্যপাশে ফ্রান্সের আর্থিক প্রতিষ্ঠানগুলো। এটির উচ্চতা ৫১ মিটার (১৬৫ ফুট) এবং প্রস্থ ৪৫ মিটার। স্মৃতিস্তম্ভটি পুরাতন প‌্যারিস এবং নতুন প‌্যারিসের সংযোগস্থল। দর্শনার্থীরা প্রতিদিন সকাল 10:00 টা থেকে আর্ক ডি ট্রায়মফে দেখতে পারেন। 10.30 pm থেকে।

এর নির্মাণকাজ রাজা লুই-ফিলিপ-এর রাজত্বকালে (১৮৩৩-১৮৩৬) শেষ হয়।

চিত্র প্রদর্শনী

তথ্যসূত্র

বহিঃসংযোগ 

স্যাটেলাইট থেকে আর্ক দ্য ত্রিয়োম্‌ফ-এর দৃশ্য (গুগল ম্যাপ)।

টীকা 

প্যারিস
নোত্র্‌ দাম দ্য পারি

নোত্র্‌ দাম দ্য পারি (, সংক্ষেপে নোত্র্‌ দাম, অর্থাৎ "কুমারী মেরি গির্জা")  ফ্রান্সের রাজধানী প্যারিস শহরে অবস্থিত একটি ক্যাথেড্রাল (খ্রিস্টান ধর্মপাল তথা বিশপের আসনবিশিষ্ট গির্জা)। এই রোমান ক্যাথলিক গির্জাটি বর্তমানে প্যারিসের মহাধর্মপালের (আর্চবিশপ) অধীনে রয়েছে। গির্জাটি প্যারিস শহরের ৪র্থ আরোঁদিসমঁ বা প্রশাসনিক পৌরবিভাগের অভ্যন্তরে পড়েছে। ভৌগোলিকভাবে এটি প্যারিসের কেন্দ্রস্থলে সেন নদীতে অবস্থিত ইল দ্য লা সিতে নামক ক্ষুদ্র একটি দ্বীপের পূর্বভাগে অবস্থিত। গির্জাটির পশ্চিমমুখী অংশটির সামনে রয়েছে উন্মুক্ত জঁ-পল চত্বর।

নির্মাণের ইতিহাস
বিশপ মোরিস দ্য সুলির উদ্যোগে ১১৭৩ খ্রিষ্টাব্দে গির্জাটির নির্মাণ কাজ শুরু হয়। প্রায় দুইশত বছর ধরে এর নির্মাণ কাজ চলে এবং চতুর্দশ শতকের মাঝামাঝি ১৩৪৫ খ্রিষ্টাব্দে এর নির্মাণকাজ সমাপ্ত হয়। এ কারণে ভবনটির নির্মাণশৈলী সবজায়গায় অভিন্ন রূপ নয়। তবে প্রধানত এটি গোথিক স্থাপত্যশৈলীতে নির্মিত একটি ভবন। পরবর্তীতে ১৮৪৪ থেকে ১৮৬৪ খ্রিষ্টাব্দ পর্যন্ত স্থপতি ভিওলে-ল্য-দুকের অধীনে ক্যাথেড্রালটিকে পুনরুদ্ধার ও সংস্কার করা হয়। ২০১৩ খ্রিষ্টাব্দে আড়ম্বরের সাথে ভবনটির ৮৫০তম জন্মদিন পালন করা হয়।

ঐতিহাসিক গুরুত্ব
দীর্ঘকাল প্যারিসের সবচেয়ে উঁচু ভবন হিসেবে নোত্র্‌-দাম-এর প্রসিদ্ধি ছিল। ১৮৩১ সালে এটি প্যারিসের সবচেয়ে উঁচু ভবন ছিল ভিক্তর উগোর উপন্যাস নোত্র্‌ দাম দ্য পারি-তে ভবনটিকে কেন্দ্রীয়  ভূমিকা দেওয়া হয়েছে। অভিষেককালে ফ্রান্সের রাজা ও সম্রাটদের এই গির্জাতেই শপথ পড়ানো হত। আধুনিক ফ্রান্সের অনেক রাষ্ট্রপতির যেমন শার্ল দ্য গল, জর্জ পোঁপিদু, ফ্রঁসোয়া মিতেরঁ প্রমুখের শেষকৃত্য এই গির্জাতেই অনুষ্ঠিত হয়।

পর্যটন
গগনস্পর্শী উচ্চতা ও নান্দনিক স্থাপত্যশৈলীর জন্য নোত্র্‌-দাম গির্জাটি পর্যটকদের কাছে বিশেষভাবে আকর্ষণীয়। এটি প্যারিস নগরী, ফ্রান্স, এমনকি সমগ্র ইউরোপের পর্যটকদের কাছে সর্বাধিক জনপ্রিয় ক্যাথেড্রাল। প্রতি বছর ২ কোটি লোক এটি দেখতে আসে এবং প্রায় ১ কোটি ৪০ লক্ষ পর্যটক গির্জার অভ্যন্তরে প্রবেশ করে। এ গির্জায় প্রবেশের জন্য পর্যটকদের কোনরূপ দর্শনী দিতে হয় না।

অগ্নিকাণ্ড
২০১৯ সালের ১৫ই এপ্রিল সোমবার সন্ধ্যায় নোত্‌র্‌ দাম গির্জাটি অগ্নিকাণ্ডের শিকার হয়। সেসময় প্রায় ৬০ লক্ষ ইউরো খরচ করে এই ক্যাথিড্রালের ছাদে রক্ষণাবেক্ষণের কাজ চলছিল। সেখান থেকে আগুন লাগতে পারে বলে প্রাথমিকভাবে মনে করা হয়। অগ্নিকাণ্ডের ফলে গির্জার ওক গাছের কাঠে নির্মিত মোচাকৃতি চূড়া ও ছাদ সম্পূর্ণ পুড়ে ধ্বংস হয়ে নিচে পড়ে যায়। পুড়ে যাওয়া অংশগুলি ১৩শ শতকের দিকে নির্মাণ করা হয়েছিল। তবে ভবনের পাথরে নির্মিত সম্মুখভাগ ও মূল কাঠামোটি মোটামুটি অক্ষত আছে। ভবনের ভেতরে বহু মূল্যবান শিল্পকর্ম ছিল যেগুলির বেশিরভাগই অক্ষত অবস্থায় উদ্ধার করা হয়। ধ্বংসপ্রাপ্ত গির্জাকে পুনর্নিমাণের জন্য বিত্তবান ফরাসি ব্যক্তি ও ব্যবসা প্রতিষ্ঠানগুলি (লুই ভুইতোঁ, তোতাল, ইত্যাদি) একাধিক কোটি ইউরো অনুদানের প্রতিশ্রুতি দেয় ।

ছবিতে নোত্র্‌ দাম দ্য পারি

তথ্যসূত্র

টীকা

বহিঃসংযোগ 
 স্যাটেলাইট থেকে নোত্র্‌ দাম দ্য পারি এর দৃশ্য (গুগল ম্যাপ)

ধর্মমন্দির
ফ্রান্সের গোথিক স্থাপত্য
ফ্রান্সের রোমান ক্যাথলিক ক্যাথিড্রাল
মেরির নামে নামকৃত স্থাপনা
ফ্রান্সের রোমান ক্যাথলিক ক্যাথেড্রাল
১৩৪০-এর দশকে সম্পন্ন গির্জা
সঁত্র্‌ জর্জ পম্পিদু

সঁত্র্‌ জর্জ পম্পিদু () প্যারিসে অবস্থিত একটি আকর্ষনীয় ভবন।এর নির্মাণকাল ১৯৭১-১৯৭৭। ফরাসি রাষ্ট্রপতি জর্জ পম্পিদুর নামে এর নামকরণ করা হয়। এখানে একটি পাবলিক লাইব্রেরি এবং একটি চিত্র জাদুঘর আছে। ভবনটির প্রধান আকর্ষণ এর বাইরের নলসমুহ। পানির নলগুলি সবুজ, বিদ্যুতের
নলগুলি হলুদ এবং শীতাতপ নিয়ন্ত্রণের নলগুলি নীল রঙের।

বহিঃসংযোগ 
স্যাটেলাইট থেকে সঁত্র্‌ জর্জ পম্পিদুর দৃশ্য (গুগল ম্যাপ)

আধুনিক শিল্পকলা জাদুঘর
১৯৭৭-এ প্রতিষ্ঠিত শিল্পকলা জাদুঘর ও গ্যালারি
শঁজেলিজে

শঁজেলিজে (, ফরাসি ভাষায়: Champs-Élysées, আ-ধ্ব-ব:/ʃɑ̃zelize/), আক্ষরিক অর্থে "ইলিসীয় ক্ষেত্র", প্যারিসের একটি প্রশস্ত রাজপথ। এর পূর্ণ নাম "আভন্যু দে শঁজেলিজে" (avenue des Champs-Élysées)। জগৎবিখ্যাত এই সড়কটির ওপর বহু চলচ্চিত্র প্রেক্ষাগৃহ, ক্যাফে ও বিশেষ শৌখিন দ্রব্যের দোকানপাট অবস্থিত। সড়কটির নাম গ্রিক পুরাণে ভাগ্যবানদের আবাসস্থল ইলিসীয় ক্ষেত্রের নামে নামকরণ করা হয়েছে। এটিকে ফরাসি ভাষায় La plus belle avenue du monde (লা প্লু বেল আভন্যু দু মোঁদ), অর্থাৎ "পৃথিবীর সবচেয়ে সুন্দর রাস্তা" বলেও ডাকা হয়। পর্যটকদের জন্য শঁজেলিজে প্যারিস নগরীর অন্যতম দর্শনীয় স্থান।

অবস্থান 
এই রাজপথ প্যারিস নগরীর উত্তর-পশ্চিমাংশে অবস্থিত। উত্তরে প্লাস দ্য লা কনকর্ড থেকে পশ্চিমে প্লাস শার্ল দ্য গল পর্যন্ত এর ব্যাপ্তি। এটি দৈর্ঘ্যে ২ কিলোমিটার এবং প্রস্থে ৭০ মিটার।

কী করে যাবেন 

শঁজেলিজে দীর্ঘ একটি পথ, সুতরাং এক প্রান্তে গাড়ি রেখে গেলে অপর প্রান্ত ঘুরে আসতে প্রাণান্ত হতে হবে। সুতরাং বাস বা ভূতল রেলযোগে যাওয়াই সুবিধাজনক।

সংলগ্ন অন্যান্য দর্শনীয় স্থান 
শঁজেলিজে যেখানে শেষ সেখানেই রয়েছে প্যারিসের অন্যতম দর্শনীয় সৌধ আর্ক অফ ট্রায়াম্ফ।

চিত্রমালা

বহিঃসংযোগ 
 স্যাটেলাইট থেকে শঁজেলিজে-এর দৃশ্য (গুগল ম্যাপ)

প্যারিস
প্যারিসের দর্শনীয় স্থান
পৌর সার্বজনিক উদ্যান
কোঁসিয়ের্জেরি

কোঁসিয়ের্জেরি () প্যারিসের একটি প্রাক্তন জেলখানা। এটি নোত্র্‌-দাম ক্যাথিড্রালের কাছে, সেন (Seine) নদীর ওপর অবস্থিত ইল দ্য লা সিতে (Île de la Cité) দ্বীপটির পশ্চিমে অবস্থিত। এটি বিচার কাজের জন্য ব্যবহৃত পালে দ্য জুস্তিস (Palais de Justice) নামক কমপ্লেক্সের অংশবিশেষ।

পূর্বে এটি রাজা চতুর্থ ফিলিপের (১২৮৪-১৩১৪) বাসভবন ছিল। ভবনের নিচতলার বেশিরভাগ অংশজুড়ে পাহারাদারদের থাকার জায়গা
এবং মেন-অ্যাট-আর্মস নামের হল অবস্থিত। হলটি ২০৯ ফুট লম্বা, ৯০ ফুট চওড়া এবং ২৮ ফুট উঁচু।ভবনে কর্মরত ২০০০ কর্মীর খাবারঘর হিসেবে এটি ব্যবহৃত হত।বর্তমানে ভবনের একটি ক্ষুদ্র অংশ জনসাধারণের জন্য উন্মুক্ত।

প্যারিসের দর্শনীয় স্থান
ফরাসি বিপ্লব
গ্রঁ পালে

গ্র্যান্ড প্যালেস দেস চ্যাম্পস-এলিসিস (; ), সাধারণত গ্রঁ পালে নামে পরিচিত, একটি ঐতিহাসিক স্থান, প্রদর্শনী হল এবং যাদুঘর কমপ্লেক্স প্যারিস, ফ্রান্সের ৮ম অ্যারোন্ডিসমেন্টে চ্যাম্পস-এলিসিস-এ অবস্থিত। এর নির্মাণকাজ ১৮৯৭ সালে শুরু হয়েছিল ১৯০০-এ সার্বজনীন এক্সপোজিশনের জন্য প্রস্তুত করার জন্য, পালে দে ল'ইন্দাস্ত্রি (শিল্পের প্রাসাদ) ধ্বংসের পর।  একই সাথে এর সংলগ্ন পেতিত পালে তৈরি হয়েছিল এবং তৃতীয় পন্ট আলেকজান্ডার সেতু নির্মিত হয়েছিল।

মন্তব্য

বহিঃসংযোগ 

 Reunion des Musées Nationaux et du Grand Palais des Champs Elysées (Rmn-GP), অফিসিয়াল গ্র্যান্ড প্যালাইস ওয়েবসাইট 
 গ্র্যান্ড প্যালেস, বর্তমান ফটোগ্রাফ এবং 1900 এর দশকের ফটোগ্রাফ।
 গ্র্যান্ড প্যালেসের ছাদ থেকে তোলা ছবি

২০২৪ গ্রীষ্মকালীন অলিম্পিক ক্রীড়া অনুষ্ঠানস্থল
প্যারিসের ভবন ও স্থাপনা
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ফরাসি ভাষার লেখা থাকা নিবন্ধ
১৯০০-এ ফ্রান্সে প্রতিষ্ঠিত
ফ্রান্সের ২০শ শতাব্দীর স্থাপত্য
অলিম্পিক তায়কোয়ান্দো ভেন্যু
অলিম্পিক ফেন্সিং ভেন্যু
প্যারিসের জাদুঘর
১৯০০-এ প্রতিষ্ঠিত ইভেন্ট ভেন্যু
জারদাঁ দু লুক্সমবুর

জার্‌দাঁ দু লুক্সমবুর () ফ্রান্সের রাজধানী প্যারিসের অন্যতম বৃহৎ উদ্যান। এই উদ্যানটি প্যারিসের ৬ষ্ঠ ওয়ার্ড বা আরোঁদিসমঁ এলাকাতে অবস্থিত। ১৬১২ সালে ফ্রান্সের রাজা ৪র্থ অঁরি-র বিধবা রাণী মারি দ্য মেদিসি তার নব্যনির্মিত লুক্সমবুর্গ প্রাসাদের সামনে উদ্যানটি নির্মাণ করেন। বর্তমানে উদ্যানটি ফরাসি আইনসভার উচ্চকক্ষ সেনা (Sénat) বা সিনেটের সম্পত্তি। সিনেটের সভাগুলি লুক্সমবুর প্রাসাদে অনুষ্ঠিত হয়। উদ্যানের আয়তন প্রায় ২৩ হেক্টর বা ২২৪,৫০০ বর্গমিটার। এখানে ঘাসাচ্ছাদিত মাঠ, বৃক্ষশোভিত হাঁটার পথ, ফুলের বিছানা, মডেল নৌকা দিয়ে খেলার ব্যবস্থাবিশিষ্ট কৃত্রিম বৃত্তাকার জলাশয় এবং ছবির মত সুন্দর মেদিসি ফোয়ারাটি (১৬২০ সালে নির্মিত) অবস্থিত। এখানে বাচ্চাদের খেলার ব্যবস্থা, পুতুলনাটক, চরকি, সহজলভ্য খাবার, বিনামূল্যে গান পরিবেশনা প্রভৃতি সুবিধাদি আছে। এছাড়া বেশ কিছু মূর্তি এবং খোদাইকৃত ভাস্কর্য আছে।

চিত্রশালা

তথ্যসূত্র

বহিঃসংযোগ 
 কৃত্রিম উপগ্রহ থেকে তোলা জারদাঁ দু লুক্সমবুরের দৃশ্য (গুগল ম্যাপস)
লেজাঁভালিদ

লেজাঁভালিদ () প্যারিসের একটি যুদ্ধ সম্পর্কিত জাদুঘর এবং স্মৃতিসৌধ। ভবনে একটি হাসপাতাল এবং একটি বিশ্রামাগারও আছে। এখানে ফ্রান্সের কিছু বীরযোদ্ধাদের কবরস্থান আছে। রাজা চতুর্দশ লুই বৃদ্ধ ,আহত সৈন্যদের জন্য বাড়ি এবং হাসপাতাল হিসেবে ব্যবহার করার জন্য ২৪শে নভেম্বর, ১৬৭০ সালে এই প্রকল্প চালু করেন। নির্বাচিত স্থান টি ১৭শ শতকে শহরতলির অংশ ছিল। প্রকল্প শেষ হয়েছিল ১৬৭৬ সালে। সম্রাট নেপোলিয়নের সমাধি এখানে অবস্থিত।

বহিঃসংযোগ 
 স্যাটেলাইট থেকে লেজাঁভালিদ এর দৃশ্য (গুগল ম্যাপ)
 লেজাঁভালিদ যুদ্ধ জাদুঘর এবং স্মৃতিসৌধ

প্যারিস
গম্বুজ
লুভ্‌র জাদুঘর

লুভ্‌র জাদুঘর ( ল্য ম্যুজে দ্যু লুভ্‌র্‌) বিশ্বের বৃহত্তম শিল্পকলা জাদুঘর এবং ফ্রান্সের রাজধানী প্যারিসের একটি ঐতিহাসিক স্থাপনা। শহরের কেন্দ্রভাগের এই বিশিষ্ট স্থাপনাটি সেন নদীর ডান তীরে শহরের ১ম আরোঁদিসমঁ বা ওয়ার্ডে অবস্থিত। জাদুঘরটির প্রদর্শনস্থলের আয়তন প্রায় ৭২,৭৩৫ বর্গমিটার (প্রায় ৮ লক্ষ বর্গফুট) এবং এখানে প্রাগৈতিহাসিক যুগ থেকে ২১শ শতক পর্যন্ত সৃষ্ট প্রায় ৩৮ হাজার শিল্পবস্তু প্রদর্শন করা হয়।  ২০১৯ সালের হিসাব অনুযায়ী লুভ্‌র জাদুঘর বিশ্বের সবচেয়ে বেশি পরিদর্শিত শিল্পকলা জাদুঘর; এ বছর এখানে প্রায় ৯ কোটি ৬ লক্ষ দর্শনার্থী ঘুরতে আসেন।

ইতিহাস

লুভ্‌র জাদুঘরটি লুভ্‌র প্রাসাদে অবস্থিত। ফ্রান্সের রাজা ২য় ফিলিপ প্রাসাদটিকে আদিতে ১২শ থেকে ১৩শ শতকে একটি দুর্গ হিসেবে নির্মাণ করেছিলেন। জাদুঘরের ভূনিম্নস্থ তলাতে এখনও এই দুর্গের অবশেষ দেখতে পাওয়া যায়। সময়ের সাথে সাথে প্যারিস নগরীর আয়তন বৃদ্ধি পেলে দুর্গটির প্রতিরক্ষামূলক সুবিধাটির দরকার ফুরিয়ে যায়। ১৫৪৬ সালে ফরাসি রাজা ১ম ফ্রঁসোয়া এটিকে ফরাসি রাজাদের মূল বাসভবনে রূপান্তরিত করেন। এর পরে বহুবার ভবনটির সম্প্রসারণ সাধন করা হয় যা ভবনটিকে এর বর্তমান রূপ দান করেছে। ভিতরে, ক্যামেরা এবং ভিডিও রেকর্ডার অনুমোদিত, তবে ফ্ল্যাশ ফটোগ্রাফি নিষিদ্ধ।

১৬৮২ সালে ফ্রান্সের রাজা ১৬শ লুই তাঁর বাসভবন হিসেবে ভের্সাইয়ের প্রাসাদটিকে নির্বাচন করেন ও লুভ্র প্রাসাদ ত্যাগ করেন। এটিকে তখন রাজার রাজকীয় সংগ্রহশালার একটি প্রদর্শনীকেন্দ্র হিসেবে ব্যবহার করা হত। এর মধ্যে প্রাচীন রোমান ও গ্রিক স্থাপত্যের একটি সংগ্রহ ছিল অন্যতম। 
১৬৯২ সাল থেকে আরও প্রায় ১০০ বছর পর্যন্ত ফরাসি খোদাই লিপি ও শিল্প সমালোচনা আকাদেমি এবং ফরাসি চিত্রশিল্প ও ভাস্কর্য আকাদেমি এই ভবনটিকে তাদের কার্যালয় হিসেবে ব্যবহার করেন। ফরাসি বিপ্লবের সময় ফ্রান্সের জাতীয় সংসদে সিদ্ধান্ত নেওয়া হয় যে ফরাসি জাতির কাছে থাকা সর্বোৎকৃষ্ট শিল্পকর্মগুলি প্রদর্শনে লুভ্‌র-কে ব্যবহার করা হবে।

১৭৯৩ সালের ১০ই আগস্ট ৫৩৭টি চিত্রকর্মের একটি প্রদর্শনীর মাধ্যমে লুভ্‌র জাদুঘরটি উদ্বোধন করা হয়। এগুলি মূলত রাজা ও গির্জাসমূহের সংগ্রহ থেকে নেওয়া হয়েছিল। এরপর সম্রাট নাপোলেওঁ-র (নেপোলিয়ন) শাসনামলে যুদ্ধের সময় ফরাসি সেনাবাহিনী কর্তৃক বাজেয়াপ্ত শিল্পকর্ম দিয়ে জাদুঘরের সংগ্রহ আরও সমৃদ্ধশালী হয়, কিন্তু তাঁর মৃত্যুর পর সেগুলির বেশির ভাগই আবার মূল মালিকের কাছে ফেরত দেওয়া হয়। এরপর রাজা ১৮শ লুই ও ১০ম শার্লের সময়ে এবং ২য় ফরাসি সাম্রাজ্যের পর্বে জাদুঘরটির সংগ্রহে প্রায় ২০ হাজার শিল্পকর্ম যোগ করা হয়। এরপর থেকে ধারাবাহিকভাবে অনুদান ও অধিকৃতির মাধ্যমে জাদুঘরের সংগ্রহের আয়তন ক্রমাগত বৃদ্ধি পাচ্ছে।

বর্তমানে লুভ্‌র জাদুঘরের সংগ্রহটি ৮টি বিভাগে বিভক্ত করা হয়েছে। এগুলি হল প্রাচীন মিশরীয় শিল্পবস্তুসমূহ, নিকট প্রাচ্যের শিল্পবস্তুসমূহ, গ্রিক শিল্পকলা, এত্রুস্কান শিল্পকলা, রোমান শিল্পবস্তুসমূহ, ইসলামী শিল্পকলা, ভাস্কর্য, আলঙ্কারিক শিল্পকলা, চিত্রকর্মসমূহ, ছাপশিল্প ও অঙ্কন।

চিত্রমালা

তথ্যসূত্র

বহিঃসংযোগ 

 
 Virtual reality gallery with fullscreen panoramas of the Louvre
 The Louvre in 360° 
 https://web.archive.org/web/20160417141451/http://theartnewspaper.com/reports/visitor-figures-2015/jeff-koons-is-the-toast-of-paris-and-bilbao/ Louvre; world's most- attended museum

১৭৯৩-এ ফ্রান্সে প্রতিষ্ঠিত
১৭৯৩-এ প্রতিষ্ঠিত জাদুঘর
প্যারিসের জাদুঘর
ফ্রান্সের প্রত্নতাত্ত্বিক জাদুঘর
প্যারিসের শিল্পকলা জাদুঘর ও গ্যালারী
১৭৯৩-এ শিল্পকলা
ফ্রান্সের জাতীয় জাদুঘর
মুজে দর্সে

মুজে দর্সে () ফ্রান্সের প্যারিস শহরে অবস্থিত একটি জাদুঘর। এটি সেন নদীর তীরে মুজে দর্সে স্টেশনের কাছে অবস্থিত। এখানে মূলত ১৮৪৮ হতে ১৯১৪ পর্যন্ত সময়কালের ফরাসি শিল্পকর্ম স্থান পেয়েছে। এর মধ্যে রয়েছে চিত্রকর্ম, ভাষ্কর্য, আসবাবপত্র, এবং আলোকচিত্র। ১৯৮৬ সাল পর্যন্ত এগুলির অধিকাংশই গালেরি নাসিওনাল দ্য জো দ্য পোম-এ সংরক্ষিত ছিল।

টীকা

প্যারিস
১৯০০-এ চালু রেলওয়ে স্টেশন
পালে গার্নিয়ে

পালে গার্নিয়ে () প্যারিসের একটি গীতিনাট্যশালা। এটি স্থাপত্যকলার একটি অপূর্ব নিদর্শন। এতে সর্বমোট আসনসংখ্যা ১৯৭৯টি। সম্পূর্ণ ভবনটি ১১,০০০ বর্গমিটার এলাকাজুড়ে অবস্থিত।

স্থাপত্য ও ধরন

বহিঃভাগ

অভ্যন্তরভাগ

ইতিহাস

স্থান নির্বাচন
১৮২১ সালে অপেরা দে পারী রু লে পালেতের সালে লে পালেতে নামক ভবনের সাময়িক সময়ের জন্য স্থানান্তরিত হয়। সে সময় থেকে একটি স্থায়ী ভবনের প্রয়োজনীয়তা দেখা দেয়। ১৮৪৬ সালে চার্লস রোহল্ট দে ফ্লেউরিকে অপেরাটির স্থপতি হিসেবে নিয়োগ দেওয়া হয়। তিনি উপযুক্ত স্থান ও নকশা বিষয়ক বিভিন্ন পরীক্ষা-নিরীক্ষা চালান। ১৮৪৭ সালে সীনের তদারককারী ক্লদ-ফিলিবার্ট দে রাম্বুতে রুয়ে দে রিভলির বর্ধিতাংশ হিসেবে প্লেস দু পালে-রয়ালের পূর্ব দিকের একটি স্থান নির্বাচন করেন। ১৮৪৮ সালে বিপ্লবের পর রাম্বুতে বহিস্কৃত হন এবং ননু অপেরা হাউজ নির্মাণের আগ্রহ কমতে থাকে। স্থানটি পরে গ্রান্দ হোটেল দু ল্যুভরের জন্য ব্যবহৃত হয়।

১৮৬০ সালের ২৯ সেপ্টেম্বর এক ইম্পেরিয়াল ডিক্রির মাধ্যমে বর্তমান স্থানটি অপেরার নামে কেনা হয়; যার আয়তন ১২,০০০ বর্গ মিটার (১.২ হেক্টর)।

নকশা প্রতিযোগিতা
১৮৬০ সালের ৩০ ডিসেম্বর সম্রাট তৃতীয় নেপোলিয়ন নতুন অপেরা হাউজের স্থাপত্য নকশা প্রতিযোগিতার ঘোষণা দেন।

ভিত্তিপ্রস্তর স্থাপন
স্থানটিতে ২৭ আগস্ট থেকে ৩১ ডিসেম্বর ১৮৬১ খনন কাজ চলে। ১৮৬২ সালের ১৩ জানুয়ারি ভবনটির ভিত্তিপ্রস্তর স্থাপিত হয়। প্রথমে সামনের দিকে এবং পরে পালাক্রমে পিছনের দিক পর্যন্ত কংক্রিটের ভিত্তি স্থাপিত হয়।

মডেল

নাম পরিবর্তন

সম্পন্ন
১৮৭৪ সালে নতুন অপেরা হাউজটি নির্মাণ করতে মোট ব্যয় হয় ৭.৫ মিলিয়ন ফ্রাংক। থিয়েটারটি ৫ জানুয়ারি, ১৮৭৫ সর্বসাধারণের জন্য খোলা হয়। উদ্বোধনী অনুষ্ঠানে অংশগ্রহণ করেন লন্ডনের মেয়র মার্ভেল ম্যাকমেহন এবং স্পেনের রাজা সপ্তম আলফানসো।

উদ্বোধন-পরবর্তী সময়

ডাকটিকেট

প্রভাব
ভবন পরবর্তী বেশ কিছু ভবন নির্মাণকে প্রভাবিত করে।

পোল্যান্ডের কয়েকটি ভবন পালে গার্নিয়ের নকশা অনুযায়ী করা হয়। এর মধ্যে ১৮৯৩ সালে নির্মিত ক্রাকৌয়ের জুলিয়াস্‌জ স্লোয়াকি থিয়েটার এবং ১৯০০ থেকে ১৯০১ সালের মধ্যে নির্মিত ওয়ারশর ওয়ারশ ফিলহারমনি এডিফাইস উল্লেখযোগ্য।

ইউক্রেনের কিয়েভ শহরে ১৯০১ সালে নির্মিত ইউক্রেনের জাতীয় অপেরা হাউজ এবং ১৮৯৭ থেকে ১৯০০ সালের মধ্যে নির্মিত এলভিভের এলভিভ থিয়েটার অফ অপেরা অ্যান্ড ব্যালেট-এ এই ভবনের প্রভাব লক্ষণীয়।

ওয়াশিংটন ডিসির লিবার্টি অফ কংগ্রেস-এর থমাস জেফারসন বিল্ডিং পালে গার্নিয়ের মডেল অনুসারে নির্মিত হয়, বিশেষ করে সম্মুখভাগ ও গ্রেট হল অংশ।

১৯০৯ সালে রিও ডি জেনেরিওর থিয়েট্রো মিউনিসিপাল পালে গার্নিয়ের মডেল অনুসারে নির্মিত হয়, বিশেষ করে গ্রেট হল ও সিঁড়ি।

ব্রাজিলের মানাউসে ১৮৮৪ থেকে ১৮৯৬ সালের মধ্যে নির্মিত অ্যামাজন থিয়েটার একই রকম দেখতে, তবে একটু সহজ নকশায় নির্মিত।

ভিয়েতনামের হ্যানয় অপেরা হাউজকে ফরাসি উপনিবেশিক স্থাপত্য বলা হলেও এতে পালে গার্নিয়ের কিছু রেপ্লিকা দেখা যায়। হো চি মিন সিটির সাইগন অপেরা হাউজ এর ছোট প্রতিরূপ।

তথ্যসূত্র

বহিঃসংযোগ

১৮৭৫-এ নির্মিত থিয়েটার
ফ্রান্সে ঐতিহাসিক স্থাপত্য
প্যারিসে অপেরা হাউজ
প্যারিসের ভবন ও স্থাপনা
সিমতিয়ের দু পের লাশেজ

সিমতিয়ের দু পের লাশেজ ( "পিতা লাশেজের গোরস্থান") ফ্রান্সের অন্যতম বৃহত্তম সমাধিস্থল। এটি প্যারিসে অবস্থিত। ১১৮ একর জুড়ে এর অবস্থান। সম্রাট নেপোলিয়ন ১৮০৪ সালে এটি স্থাপন করেন।

বহিঃসংযোগ 
 স্যাটেলাইট থেকে সিমতিয়ের দু পের লাশেজ এর দৃশ্য  (গুগল ম্যাপ)
 সমাধিস্থলের ছবির একটি ইন্টারনেট-সংগ্রহ

প্যারিসের দর্শনীয় স্থান
পরশ পাথর (চলচ্চিত্র)

পরশ পাথর ১৯৫৮ সালে মুক্তিপ্রাপ্ত বাংলা ভাষার একটি কাল্পনিক হাস্যরসাত্মক চলচ্চিত্র। এটি অপু ত্রয়ীর পর সত্যজিৎ রায়ের প্রথম পরিচালিত চলচ্চিত্র। এ চলচ্চিত্রটি তার প্রথম হাসির, যাদু ও পরাবাস্তব ছবি। চলচ্চিত্রটি রাজশেখর বসুর (পরশুরাম) ছোট গল্প "পরশ পাথর" অবলম্বনে তৈরি। চলচ্চিত্রটি একজন মধ্যবিত্ত কেরানিকে কেন্দ্র করে নির্মিত যিনি ভাগ্যক্রমে একটি পাথর কুড়িয়ে পান, যেটির স্পর্শে অন্যান্য বস্তু সোনায় পরিণত হয়।

কাহিনী সংক্ষেপ 
পরেশ দত্ত (তুলসী চক্রবর্তী) একজন সাধারণ নিম্ন মধ্যবিত্ত কেরানী। তিনি বৃষ্টির দিনে খেলা থেকে ফেরার পথে কার্জন পার্কে কুড়িয়ে পান একটি গোলাকৃতি পাথর। সেটি তার পাড়ার ভাইপো পল্টুকে খেলার জন্যে দিলে হঠাৎ জানা যায় লোহা ওই পাথরে স্পর্শ করলেই তা সোনা হয়ে যাচ্ছে। পরেশবাবু 'পরশ পাথর' পাওয়ার আনন্দে বিহ্বল হয়ে পড়েন।

তিনি প্রচুর লোহা কিনে তা সোনা করতে থাকেন। রাজনীতি এবং ব্যবসা জগতের একজন কেউকেটা হয়ে যান। সেক্রেটারি রাখেন প্রিয়তোষ হেনরী বিশ্বাস (কালী বন্দ্যোপাধ্যায়) নামে একটি খৃষ্টান তরুনকে। বিভিন্ন সভা-সমিতি, পার্টি এবং অনুষ্ঠানে তার ডাক পড়তে থাকে।

একদিন ফাঁস হয়ে যায় পরেশবাবু এত সম্পত্তি কীভাবে করেছেন। দেশে তোলপাড় শুরু হয়, সোনার দাম পড়ে যাওয়ার আশংকায় লোকে জমানো সোনা বেচতে থাকে।

প্রিততোষকে পাথরটি ও অন্যান্য সম্পত্তি দান করে পরেশবাবু স্ত্রীর সাথে তীর্থ দর্শনে বেরিয়ে পড়েন কিন্তু পুলিশ তাদের আটকায় ও থানায় ধরে নিয়ে যায়। ইতোমধ্যে প্রিয়তোষ প্রেমে ব্যর্থ হয়ে পাথরটি খেয়ে আত্মহত্যার চেষ্টা করে। হাসপাতালে এক্স-রে করে দেখা যায় প্রিয়তোষ পাথড়টা ক্রমশ হজম করে ফেলছে। ডাক্তার (মনি শ্রীমানি) জানান এই অবস্থায় অপারেশন সম্ভব নয়। পুলিশ কোনোভাবেই সেটা উদ্ধার করতে পারেনা। পাথরটি সম্পূর্ণ হজম হয়ে গেলে এযাবৎ যত লোহা সোনায় রূপান্তরিত হয়েছিল সব পূর্বাবস্থায় চলে আসে। মুক্তি পেয়ে পরেশবাবু স্ত্রী, সেক্রেটারি ও চাকর (জহর রায়) কে নিয়ে গড়ের মাঠে জুড়িগাড়ি চড়ে বেরিয়ে পড়েন। তার পরিশ্রমী ও বাস্তব জীবন আবার নতুন করে অনুভূত হয়।

অভিনয়ে

 তুলসী চক্রবর্তী – পরেশ চন্দ্র দত্ত
 রানীবালা দেবী - গিরিবালা দত্ত (পরেশের স্ত্রী)
 কালী বন্দ্যোপাধ্যায় – প্রিয়তোষ হেনরি বিশ্বাস (পরেশের ব্যক্তিগত সচিব)
 জহর রায় – ব্রজহরি, চাকর
 গঙ্গাপদ বসু – ব্যবসায়ী কাচালু
 হরিধন মুখোপাধ্যায়- পুলিশ ইন্সপেক্টর চ্যাটার্জি
 বীরেশ্বর সেন – পুলিশ অফিসার
 মনি শ্রীমানি - ডাক্তার নন্দী

এছাড়া ছাবি বিশ্বাস, জহর গাঙ্গুলি, পাহাড়ী সান্যাল, কমল মিত্র , নীতিশ মুখোপাধ্যায়, সুবোধ গাঙ্গুলি, তুলসী লাহিড়ী, অমর মল্লিক, চন্দ্রবাটি দেবী, রেণুকা রায় এবং ভারতী দেবী ককটেল পার্টিতে আগত অতিথির ভূমিকায় অভিনয় করেন।

অভ্যর্থনা 
সত্যজিৎ রায় নিজেই এই চলচ্চিত্রটিকে "কৌতুক, কল্পনা, ব্যঙ্গ, প্রহসন এবং উদ্দীপনার সংমিশ্রণ" হিসেবে আখ্যা দেন। চলচ্চিত্রটি ১৯৫৮ সালের কান চলচ্চিত্র উৎসবে প্রবেশ করে, সেখানে এটি পাম ডি'অর (শ্রেষ্ঠ চলচ্চিত্র) বিভাগে প্রতিযোগিতা করে।

সংরক্ষণ
২০০৭ সালে একাডেমি ফিল্ম আর্কাইভ পরশ পাথর চলচ্চিত্রের একটি কপি নিজেদের সংরক্ষণে রাখে।

তথ্যসূত্র

বহিঃসংযোগ 
 

বাংলা ভাষার চলচ্চিত্র
১৯৫৮-এর চলচ্চিত্র
ভারতীয় চলচ্চিত্র
সত্যজিৎ রায় পরিচালিত চলচ্চিত্র
রবিশঙ্কর সুরারোপিত চলচ্চিত্র
সত্যজিৎ রায়ের চিত্রনাট্য সংবলিত চলচ্চিত্র
১৯৫০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
বাংলা ভাষার ভারতীয় চলচ্চিত্র